DTAC ส่งแคมเปญ“4G เฟสติวัล”ฟรีสมาร์ทโฟนหรือส่วนลดค่าเครื่อง
DTAC มอบโปรโมชั่นแรงพร้อมฉลองความสำเร็จ ส่งมอบความสุขจากการใช้บริการดีแทค 4G ต่อเนื่องผ่านแคมเปญ “4G เฟสติวัล" เพื่อให้ลูกค้าดีแทคได้สัมผัสประสบการณ์ 4G จากดีแทคได้ง่ายๆ
11 ธ.ค. 2558


นางสาวปริศนา รัตนสุวรรณศรี ผู้อำนวยการอาวุโสสายงานธุรกิจโพสต์เพด บริษัท  โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC มอบโปรโมชั่นแรงพร้อมฉลองความสำเร็จ ส่งมอบความสุขจากการใช้บริการดีแทค 4G ต่อเนื่องผ่านแคมเปญ “4G เฟสติวัล” เพื่อให้ลูกค้าดีแทคได้สัมผัสประสบการณ์ 4G จากดีแทคได้ง่ายๆ
เพียงเปิดเบอร์ใหม่, ย้ายค่ายเบอร์เดิม หรือเปลี่ยนจากระบบเติมเงินเป็นระบบรายเดือน รับฟรี! ดีแทคโฟนรุ่นใหม่ล่าสุด “อีเกิ้ล เบลด” มูลค่า 4,390 บาท หน้าจอสัมผัสขนาด 5 นิ้ว HD IPS แบบ 2.5D  ที่มาพร้อมกับฟังก์ชั่นถ่ายรูปอัตโนมัติ V selfie  เพียงทำท่า V ก็เซลฟี่ได้ พร้อมแฟลชหน้า และให้ภาพคมชัดด้วยความละเอียดของกล้องหน้า-หลัง 8 ล้านพิกเซล 
เมื่อสมัครแพ็กเกจ Love &amp; Roll non-stop และ แพ็กเกจ Love &amp; Roll เต็ม Max รายเดียวที่ใช้เน็ตไม่หมดทบไปเดือนหน้าได้ สำหรับลูกค้าที่ย้ายค่ายเบอร์เดิม เมื่อสมัครแพ็กเกจรายเดือน 599 บาทขี้นไป และชำระค่าบริการล่วงหน้า 3 เดือน สำหรับลูกค้าที่เปิดเบอร์ใหม่ หรือเปลี่ยนจากระบบเติมเงินเป็นระบบรายเดือน เมื่อสมัครแพ็กเกจ 599 บาทขึ้นไป และชำระค่าบริการล่วงหน้า 6 เดือน หรือ สมัครแพ็กเกจ 999 บาทขึ้นไป และชำระค่าบริการล่วงหน้า 3 เดือน หรือ สมัครแพ็กเกจ 599 บาทขึ้นไป และชำระค่าบริการล่วงหน้า 3 เดือน พร้อมชำระค่าเครื่อง 1,195 บาท
หรือ เลือกรับส่วนลดเพื่อซื้อสมาร์ทโฟน 4G รุ่นอื่นๆ ในราคาพิเศษ อีกทั้งลูกค้าปัจจุบันสามารถรับสิทธินี้ได้ เมื่อสมัครแพ็กเกจและชำระค่าบริการล่วงหน้าตามที่กำหนด ตั้งแต่วันนี้ ถึง วันที่ 31 มกราคม 2559